Adam Werner el Themar

eta|Memskribita preĝo al la kontraŭpesta sanktulo Sebastiano, 1501; el la kodekso Codex Palatinus Germanicus, 298
eta|Inkunablopaĝo kun signo de Adam Werner
Adam WERNER el Themar (naskiĝinta Adam Werner en 1462 en Themar, mortinta la  en Heidelberg) estis germana humanisto, pedagogo, poeto, juristo kaj profesoro pri teologio ĉe la Universitato de Hajdelbergo kiel ankaŭ edukisto de la filoj de Filipo (Palatinato).

 Vivo kaj agado 
Adam Werner laŭ tiama modo aldonis al sia nomo la naskiĝlokon. Ekde 1482 li studis ĉe la Universitato de Lepsiko, ekde 1484 en Heidelberg kie li bakalaŭriĝis en 1485.Fonto pri la studoj lepsika kaj hajdelberga

Inter novembro 1485 ĝis septembro 1488 li estris la konventan lernejon en Neustadt an der Weinstraße kie vivis lia frato Peter Werner kiel kanoniko.Fonto pri la agoj en Neustadt kaj pri la frato Tiun regionon li forlasis en 1488 postlasante latinlingvan adiaŭpoemon por la tre ŝatataj lernantoj. Samjare Adam Werner magistriĝis en Heidelberg kie li doktoriĝis en 1503 jurscience. Poste li profesoris samloke specialiĝinte je kanonika juro. Krome li estis unufoje dekano kaj trifoje (1497, 1504 kaj 1510) rektoro altlerneja. En 1519 oni vokis lin kiel asesoron al la nove malfermita tribunalo Reichs-Vicariats-Hofgericht al Worms. Ekde la translokiĝo al Heidelberg li krome estis edukisto de la filoj de princelektisto Filipo. Ĉefe ties unua filo kaj posta princelektisto Ludoviko la 5-a (Palatinato) (1508–1544) estis priokupita de li; tamen ankaŭ la aliaj ok fratoj ĝuis la werner-an pedagogian talenton.

Verŝajne Adam Werner el Themar ne klerikis kaj edzo de Anna Hinderhöf, kortega administrantino.Hartfelder 1880, p. 7 7 Li flegis amikajn rilatojn kun multaj elstaraj humanistoj sen laŭforma aniĝo la ties hajdelberga klubo Sodalitas litteraria Rhenana. Inter ili estis i.a. Johann von Dalberg, Conrad Celtis, Johannes Trithemius, Jakob Wimpheling kaj antaŭ ĉio Dietrich Gresemund el Speyer.Pri la amikaro de Adam Werner Malgraŭ sia intereso pri humanismo li restis tre pia ulo estante dum la tuta vivo ligita al mistiko kaj antaŭreformaciaj kredofundamentoj.Pri liaj konservativismo Li estis granda veneranto de la Virgulino por kiu li verkis ĉ. 150 laŭdpoeziaĵoj. Krome li tradukis multajn klasikajn verkojn en la germanan lingvon.

Post morto en Heidelberg li entombigitis en la Preĝejo Sankta Spirito (Heidelberg).Hartfelder 1880, p. 16

 Literaturo 
 "Werner von Themar, Adam" de Karl Hartfelder, ĉe: Allgemeine Deutsche Biographie, herausgegeben von der Historischen Kommission bei der Bayerischen Akademie der Wissenschaften, Band 42 (1897), p. 39–41, (tie ĉi interrete)
 Karl Hartfelder: Werner von Themar, ein Heidelberger Humanist, ĉe: Zeitschrift für die Geschichte des Oberrheins, Band XXXIII. 1880, paĝoj 1-101, skanaĵo
 Dagmar Drüll: Adam (Werner) von Themar d.Ä. Ĉe: Heidelberger Gelehrtenlexikon 1386-1651. Berlin, Heidelberg 2002. p. 2–4.

 Eksteraj ligiloj 
 Pri renesanca humanisto ĉe la hajdelberga altlernejo, kun propra ĉapitro pri Adam Werner

 Notoj 

Kategorio:Germanaj teologoj
Kategorio:Germanaj pedagogoj
Kategorio:Lernejestroj
Kategorio:Germanaj tradukistoj
Kategorio:Akademianoj
Kategorio:Germanaj juristoj
Kategorio:Germanaj verkistoj
Kategorio:Latinlingvaj verkistoj
Kategorio:Germanaj poetoj